ຈີນເຕືອນສະຫະລັດ ກ່ຽວກັບອົງດາໄລລາມະ
ຈີນເຕືອນສະຫະລັດ ບໍ່ໃຫ້ພົບປະ ຢ່າງເປັນທາງການ ກັບອົງດາໄລລາມະ
ຈີນເຕືອນສະຫະລັດວ່າ ບໍ່ໃຫ້ທຳການພົບປະຢ່າງເປັນທາງການໃດໆກັບອົງດາ ໄລລາມະ ທີ່ພວມຢູ່ໃນລະຫວ່າງການປະພາດກຸງວໍຊິງຕັນອັນເປັນພາກສ່ວນນຶ່ງຂອງພິທີສວດມົນພາ ວະ ນາແລະສະມາທິເປັນເວລາ 11 ມື້ນັ້ນ ໂຄສົກກະຊວງການຕ່າງປະເທດຈີນ ທ່ານ Hong Lei ກ່າວໃນວັນພະຫັດມື້ນີ້ວ່າຈີນແມ່ນ ຄັດຄ້ານຕໍ່ລັດຖະບານຂອງປະເທດໃດກໍຕາມ ທີ່ຊຸກຍູ້ກິດຈະກຳຕ່າງໆແນໃສ່ເພື່ອແບ່ງແຍກ ມາຕຸພູມຂອງຈີນ ຈີນໄດ້ກ່າວຫາອົງດາໄລລາມະວ່າ ໃຫ້ການສະໜັບສະໜຸນ ຕໍ່ການແຍກ ທິເບດອອກຈາກຈີນ ອົງດາໄລລະມະ ຜູ້ນຳທາງດ້ານຈິດໃຈຂອງຊາວທິເບດກ່າວໃນພິທີສະເຫຼີມສະຫຼອງວັນຄ້າຍ ວັນປະສູດຄົບຮອບ 76 ພັນສາໃນມື້ວັນພຸດວານນີ້ວ່າ ພະອົງຊົງຮູ້ສຶກພາກພູມພະໄທທີ່ສາ ມາດນຳເອົາຄວາມເຊື່ອຖືຂອງພະອົງມາປະຕິບັດໃນການແຍກລະຫວ່າງສາສະໜາແລະການ ເມືອງ ໃນເດືອນມີນາປີນີ້ ພະອົງໄດ້ຊົງລົງຈາກຕຳແໜ່ງ ຜູ້ນຳທາງການເມືອງຂອງລັດຖະ ບານພັດຖິ່ນທິເບດ ທີ່ມີສຳນັກງານຢູ່ໃນປະເທດອິນເດຍ ກະຊວງການຕ່າງປະເທດສະຫະລັດກ່າວວ່າ ຕົນໄດ້ພົບປະກັບອົງດາໄລລາມະໃນມື້ວັນອັງ ຄານຜ່ານມາ ເພື່ອປຶກສາຫາລືກ່ຽວກັບການໃຫ້ຄວາມສະໜັບສະໜຸນຂອງສະຫະລັດ ຕໍ່ທິ ເບດ ນອກນັ້ນ ອົງດາໄລລາມະຍັງຊົງມີໝາຍກຳນົດການ ທີ່ຈະພົບປະກັບລະດັບສູງ ກັບ ພວກນັກການເມືອງອະເມຣິກັນໃນລະຫວ່າງການຢ້ຽມຢາມຂອງພະອົງ